Matobo Milli Parkı
Matobo Milli Parkı, Matobo və ya Matobo təpələri — Zimbabvenin cənubundakı Bulavayodan təxminən 35 kilometr (22 mil) cənubdan başlayan qranit qayalar və meşəlik vadilər. Təpələr 2 milyard il əvvəl qranitin səthə qalxması ilə əmələ gəlmişdir. Təpələr 424 km² (164 kv.mi)-i milli park olan təxminən 3100 km² (1200 kv. mi) ərazini əhatə edir. Ərazinin qalan hissəsi əsasən icma torpaqları və az bir hissəsi kənd təsərrüfatı torpaqlarıdır. Milli parkın bir hissəsi ağ kərgədan da daxil olmaqla bir çox ov heyvanının yaşadığı 100 km²-lik bir ovçuluq parkı kimi ayrılmışdır. Təpələrin ən yüksək nöqtəsi, parkın şimal-şərq küncünün kənarında yerləşən Qulati adlı yerdir (1,549 metr (5,082 ft)).